**Zápis detí do MŠ Domaňovce na šk. rok 2018-2019**

**od 30.04.-  31.05. 2018.**

Na zápis je potrebné priniesť vyplnenú:

**Prihlášku dieťaťa do MŠ** potvrdenú **detským lekárom (potvrdenie o očkovaní dieťaťa)** a prefotenú kartičku poistenca, fotokópiu rodného listu dieťaťa, vyplnené tlačivo súhlasu so spracovaním osobných údajov.

Prihlášky a tlačivá sú k dispozícií v MŠ, alebo si ich môžete stiahnuť na stránke školy

**Podmienky na prijatie:**

Do materskej školy **možno prijať**:

-  dieťa **od troch (s výnimkou mladšie dieťa) do šiestich rokov** veku

-  dieťa, ktorému bol rozhodnutím riaditeľa základnej školy **odložený začiatok povinnej školskej dochádzky**

-  dieťa, ktorému bolo rozhodnutím riaditeľa základnej školy **dodatočne odložené plnenie povinnej školskej dochádzky**

**Prednostne** sa prijímajú:

-  deti, ktoré dovŕšili **vek 5 rokov** ( predškoláci )

-  deti s**odloženou povinnou školskou dochádzkou**

-  deti s**dodatočne odloženou povinnou školskou dochádzkou**

**Forma a priebeh zápisu:**

-  deti sa prijímajú **na základe písomnej žiadosti zákonného zástupcu,** ktorú predloží zástupkyni materskej školy

-  žiadosť a ďalšie tlačivá obdrží rodič v materskej škole (alebo na stránke školy)

-  zákonný zástupca predloží spolu so žiadosťou **aj potvrdenie o zdravotnom stave dieťaťa od všeobecného lekára pre deti a dorast a fotokópiu rodného listu dieťaťa**

**K zápisu je potrebné priniesť:**

- vyplnenú žiadosť potvrdenú od všeobecného lekára pre deti a dorast

- prefotený preukaz poistenca (dieťaťa)

-prefotený rodný list dieťaťa

- ak ide o dieťa so zdrav. postihnutím, k prihláške je potrebné pripojiť vyjadrenie príslušného zar. výchovného poradenstva a prevencie a vyjadrenie všeobecného lekára pre deti a dorast; ak ide o dieťa so zmyslovým a telesným postihnutím, vyjadrenie príslušného odborného lekára.

**Prijatie dieťaťa:**

 Po skončení zápisu **riaditeľka ZŠ s MŠ rozhodne o prijatí resp. neprijatí dieťaťa** na predprimárne vzdelávanie podľa § 5 ods. 13 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 59 ods. 4 zákona č. 245/2008 Z. z. o výchove a vzdelávaní (školský zákon) v znení neskorších predpisov, v súlade s § 5 ods. 4 písm. a) vyhlášky MŠ SR č. 306/2008 Z. z. o materskej škole.

 **Písomné rozhodnutie o prijatí, resp. neprijatí dieťaťa** do materskej školy **rodičia dostanú  do 30.júna 2018**.